3. Projektforslag fra [adresse] for etablering af ny kapacitet og fjernvarme-
forsyning af LP 66 (Åben)
Tidl. politisk behandling
Forventet sagsgang
TM-U
Lovgrundlag
Varmeforsyningsloven, Projektbekendtgørelsen
SAGENS INDHOLD
Teknik- og Miljøudvalget skal i denne sag tage stilling til et projektforslag fra Thorsø 
Fjernvarmeværk, der ønsker at supplere deres nuværende produktionsanlæg med en 1,9 MW biomasse-
kedel. Projektforslaget omfatter derudover fjernvarmeforsyning af lokalplanområde nr. 66 for Ridder Bruno Søndergaard 
Vej II i Thorsø (herefter benævnt LP 66).
Den aktuelle uro udløst af krigen i [adresse] betyder, at varmeværker som Thorsø Fjernvarmeværk dels står 
med en frygt for ikke at kunne opretholde deres forsyningspligt, dels en udsigt til fortsat stigende priser på 
både naturgas og opgraderet biogas. Af klimamæssige årsager skal brugen af naturgas til varmeproduktion 
også udfases.
 
Etableringen af en 1,9 MW biomassekedel vil ikke kun øge forsyningssikkerheden, men vil også sikre øget 
fleksibilitet ift. valg af brændsler i den daglige drift, så varmeprisen kan holdes på et så lavt og stabilt niveau 
som muligt for forbrugerne. 
Med projektforslaget sikrer Thorsø Fjernvarmeværk også produktionskapaciteten til at kunne forsyne de 28 
parcelhuse, som Favrskov Kommune skal i gang med at udstykke byggegrunde til i LP 66. I henhold til 
lokalplanen skal ny bebyggelse tilsluttes kollektiv varmeforsyning og med godkendelse af dette projektfor-
slag, vil Thorsø Fjernvarmeværk samtidigt få forsyningspligten.  
VURDERING
På baggrund af oplysningerne i projektforslaget vurderer Teknik og Miljø, at projektet som helhed er sam-
fundsøkonomisk fordelagtigt.
Godt halvdelen af [adresse] varmeproduktion er i dag baseret på overskudsvarme fra op-
graderingsprocessen hos Thorsø Biogas, hvor varmeværket har etableret en stor varmepumpe. Den reste-
rende reserve- og spidslastproduktion sker ved enten samproduktion af el og varme (kraftvarme) på var-
meværkets biogasmotorer eller ved ren varmeproduktion på naturgaskedlerne.
Biogas er imidlertid kommet i høj kurs hos industrivirksomheder, der både ønsker en grøn profil og uafhæn-
gighed af russisk gas. Derfor har Thorsø Biogas og gasselskabet Evida en fælles interesse i, at al biogas 
opgraderes og sendes på naturgasnettet i stedet for at blive anvendt til varmeproduktion.
Projektet indebærer en samlet anlægsinvestering på ca. 4,2 mio. kr. for Thorsø Fjernvarmeværk. Selskab-
søkonomiske beregninger viser, at etableringen af biomassekedlen vil medføre en årlig besparelse på godt 
3 mio. kr. for varmeværket, mens forsyningen af LP 66 forventes at kunne bidrage positivt til selskabsøko-
nomien med godt 2.500 årligt pr. forbruger. 
 
Sagsnr. EMN-2021-02692
DokID: 2536057
Sagsbehandler lvso
Teknik- og Miljøudvalget
04-05-2022 16:00
Gasprisen er uforudsigelig, men den skal falde markant for, at det ikke vil være fordelagtigt at etablere og 
producere varme på biomassekedlen. Prisen på biomasse forventes dog også at stige, og allerede nu kan 
det være vanskeligt at skaffe træpiller, ikke mindst på grund af en øget efterspørgsel på det private marked. 
Heidi Jeppesen er derfor beregnet til også at kunne anvende tørt flis, som fortsat primært er et brændsel 
for større kedelanlæg.
Som følge af de stigende gas- og elpriser, har Thorsø Fjernvarmeværk i år måttet varsle prisstigninger på 
ca. 3.400 kr./år pr. standardforbruger, men med etableringen af biomassekedlen, forventer varmeværket at 
kunne reducere varmeprisen for de eksisterende forbrugere til et niveau svarende til primo 2022. De bru-
gerøkonomiske beregninger viser også, at biomassekedlen vil gøre fjernvarmeforsyning af de nye forbru-
gere i LP 66 fordelagtig ift. etablering af individuelle varmepumper.
Samfundsøkonomiske beregninger viser, at etableringen af biomassekedlen vil give en besparelse over 20 
år på 3,8 mio. kr. i forhold til referencesituationen med fortsat brug af gas. Over samme periode vil fjern-
varmeforsyningen af LP 66 give en samfundsøkonomisk besparelse på 347.000 kr. Der er i den forbindelse 
lavet følsomhedsberegninger, der viser, at det samlede projekt fortsat er robust ved selv markant øgede 
investerings- og brændselsomkostninger.
Energi- og miljømæssige beregninger viser, at der ved gennemførelse af projektet vil være en samlet ud-
ledning over 20 år på 2.558 tons CO2-ækvivalenter mod 17.531 tons ved førnævnte referencesituation, 
svarende til en reduktion på 85 %.
Thorsø Fjernvarmeværk forventer at kunne gennemføre projektet i løbet af 2022 og er selv ansvarlig for at 
indhente øvrige nødvendige tilladelser til brug for realiseringen, herunder at indsende en særskilt ansøgning 
om screening af projektet efter miljøvurderingsloven. Projektet vil være omfattet af miljøkrav for mellemsto-
re fyringsanlæg samt udløse behov for et tillæg til varmeværkets eksisterende miljøgodkendelse, der lige-
ledes behandles særskilt. 
ØKONOMI
Til projektet forventer Thorsø Fjernvarmeværk at søge Favrskov Kommune om kommunegaranti for opta-
gelse af lån i Kommunekredit på 4,2 mio. kr., hvoraf der hvert år skal betales en løbende garantiprovision 
til kommunen af restgælden på lånet. Kommunegarantien er en forudsætning for projektets gennemførelse, 
og der vil blive fremsendt en særskilt ansøgning om kommunegaranti til behandling i Byrådet.
INDDRAGELSE
Projektforslaget har været sendt i høring ved elselskabet N1 og gasselskabet Evida, men [adresse]
mune har ikke modtaget bemærkninger til projektet.
INDSTILLING
Direktøren for Teknik og Miljø indstiller til Teknik- og Miljøudvalget:
1.
At [adresse] ”Projektforslag for ny kapacitet og fjernvarmeforsyning af LP 66” god-
kendes.
BESLUTNING
Teknik- og Miljøudvalget, 4. maj 2022
Fraværende: Ingen
Godkendt.
Bilag
1.
Projektforslag for ny kapacitet og fjernvarmeforsyning af LP 66 (2601600)
